tartuNLP/wikipedia-smugri-20251201 huggingface dataset:
Kalmumägi

Kalmumägi on mitme Eesti kõrgendiku nimi:
Kosmoloogiline punanihe

Kosmoloogiline punanihe on lainepikkuste nihkumine suuremate lainepikkuste poole ruumi paisumise tõttu. Kosmoloogiline punanihe ei ole tingitud objektide enda liikumise tõttu, mis on tuntud kui Doppleri efekt. 
Piisavalt kaugete valgusallikate (näiteks galaktikad või kvasarid) punanihe on võrdeline kaugusega Maast, mis on tuntud Hubble'i seaduse nime all.
Simeon (Šostatskõi)

Simeon (ukraina keeles Симеон; kodanikunimega Володимир Іванович Шостацький "Volodõmõr Ivanovõtš Šostatskõi"; sündinud 3. novembril 1962) on Ukraina Õigeusu Kiriku Vinnõtsja ja Bari metropoliit, Ukraina Õigeusu Kiriku Püha Sinodi alaline liige.
Teenistus vaimulikuna.
Enne Ukraina Õigeusu Kiriku asutamist teenis ta Moskva Patriarhaadi Ukraina Õigeusu Kirikus. Osales Ukraina õigeusu kirikute ühendkogul ning sai vastasutatud Ukraina Õigeusu Kiriku Püha Sinodi alaliseks liikmeks.
Kiievi Õigeusu Teoloogia Akadeemia

Kiievi Õigeusu Teoloogia Akadeemia on Ukraina Õigeusu Kiriku usuteaduslik kõrgkool. 
Õppehooned.
Akadeemia õppehoone paikneb Püha Miikaeli kuldsete kuplitega kloostri kõrval. Akadeemia kasutab kirikuna Püha Apostli ja Evangelisti Johannese kirikut ("Храм св. апостола і євангелиста Іоана Богослова").
Aiakühvel

Aiakühvel on labidataoline külgedelt kõrgemate äärtega tõstmisriist. Kasutatakse peamiselt aiatöödel: peenarde rajamiseks, kobestamiseks ja rohimiseks. Mõnede kühvlitega on ka võimalik mõõta seemnete ja taimede istutamissügavust kui kühvlil on vastav mõõteskaala. 
Aiakühvel koosneb varrest, mis võib olla plastikust, metallist, puidust jne. Teine osa on kühvli laba, mis täidab kühvli põhilisi tööfunktsioone.
Torx

Torx (inglise keeles "hexalobular internal)" on kuusnurkne tähekujuline kruvikeerajapea.
Torx'i kasutatakse enamasti autodes, mootorratastes, jalgrataste pidurdussüsteemides, kõvaketastes, arvutisüsteemides ja elektroonilistes seadmetes. Algul kasutati neid süsteemides, mis vajasid jõule vastupidavamaid kruve. Vanemate Torx kruvipeade sisemised vaod oksüdeeruvad võrdlemisi kiiresti, see võib kahjustada kruvipeasisu, mille tagajärjel kruvikeeraja võib pesast välja libiseda. Tsiviilkasutuses olid need vähem levinud, kuna polnud poodides saadaval.
Selle töötas 1967. aastal välja Ameerika Ühendriikide ettevõtte Camcar Textron.
Plekikäärid

Plekikäärid on lõiketeradest pikema käepidemeosaga käärid lehtmetalli ja pleki lõikamiseks. Plekikäärid on sepistatud süsinikterasest.
Plekikääre liigitatakse lõigatava materjali tugevuse järgi: 
Plekikäärid püsivad tavaliselt lahtises asendis, kuni käepidemed lõikamiseks kokku surutakse. 
Plekikääre on pikkuse järgi vahemikus 7–14 (180–360 mm). Plekikääre valmistatakse nii vasaku- kui ka paremakäelistele. Lisaks valmistatakse neid kas otse, vasakule või paremale lõikamiseks. 
Plekikääride märgistus.
Käepidemetel on hambad käest libisemise vältimiseks.
Kingapaela klamber

Kingapaela klamber on kinga- või saapapaela otsas asuv kahekordselt mulgustatud või sissepoole valtsitud vasest või plastmassist ümbris, mis takistab hargnemist ja hõlbustab sidumist.
Etümoloogia.
Sõna "aglet" või "aiglet" pärineb vanaprantsuse sõnast "aiguillette", hellitusnimena "aiguille", mis tähendab "nõel", mis on omakorda tuleneb ladinakeelsest sõnast nõela, "acus".
Ajalugu.
Klamber oli algselt valmistatud metallist, klaasist või kivist. Rooma ajastu rikkamad inimesed valmistasid oma kingapaela klambrid väärismetallidest nagu messingist või hõbedast.
Tänapäeval pannakse kingapaelte otstes olevaid läbipaistvat plastikut või metallist klambreid spetsiaalsete masinatega. Masinad kinnitavad kingapaela otsi materjaliga ja kasutavad soojust või kemikaale, et sulatada plastmass/metall kingapaelale ja siduda seda.
Teemantpuur

Teemantpuur on puur, mille pea on kaetud teemandipuruga ning mida kasutatakse tugevatesse maavaradesse ja nende segudesse aukude puurimiseks (nt. kaevandused, puuraugud, ehitusmaterjalide töötlemine). Teemantpuuri otsik on disainitud metallilisest segmendist, millele on sisse segatud teemantpuru. Puure kasutatakse suhteliselt väikestel kiirustel (300 kuni 800 pööret minutis).
Teemantpuurimine ehituses.
Teemantpuurimine on kiire ja tõhus viis puurida täpseid ja viimistletuid auke läbi tugevate materjalide. Puurimise teostamiseks on oluline omada spetsiaalseid teadmisi selles valdkonnas, et saavutada kvaliteetne tulemus.
Teemantpuur võimaldab puurida avasid läbi paljude tugevate materjalide, nagu  kivi, metalli, (raud)betooni. Puuride tugevus ja lõike omadused tulenevad hammastes kasutatavast teemantpurust. Teemantpuurid on seest õõnsad, mis võimaldab nendest vett läbi pumbata, et jahutada puuri hambaid, vähendada tolmu teket, ning tuua puuritavast august välja sodi, et hõlbustada tööd. Teemantpuurimisel ei kasutata lööki, ning vibratsioon on minimaalne, mistõttu on kildude ja pragude tekke oht väike. Töid on võimalik teostada kahel viisil: märg- ja kuivpuurimine.
Märgpuurimine on levinuim teemantpuurimise viis. Võrreldes kuivpuurimisega on see ohutum ja ka soodsam, kurnates vähem masinaid ja puure. Sobib eelkõige välitingimustesse või pooleli olevatel ehitusobjektidel kasutamiseks, kus ei ole ohtu tekitada veekahjustusi.
Kuivpuurimine on tõhus viis kasutamiseks siis, kui on oht ümbritsevale keskkonnale veekahjustusi tekitada või seda mingil muul moel rikkuda. Sellist puurimisviisi on sobilik kasutada, kui puurimistöid on vaja teha valmis hoonetes.
Seadmed ulatuvad väikestest käes hoitavatest seadmetest, kuni suure jõudlusega kaugjuhitavate masinateni. Puuride standard läbimõõdud varieeruvad 12mm-650mm vahel. Teemantpuurimist kasutatakse peamiselt elektrijuhtmete, ventilatsiooni ja muude torustike avade tegemiseks.
Ajalugu.
Teemantpuuri lõi 1863. aastal prantsuse insener Rodolphe Leschot. Algselt olid puurid suured ning neid kasutati mägedesse tunnelite rajamiseks.
Lekkersing

Lekkersing on asula Lõuna-Aafrika Vabariigis Põhja-Kapimaa provintsis Namakwa ringkonnas Richtersveldi vallas.
Lõuna-Aafrika Vabariigi 2011. aasta rahvaloenduse andmetel oli Lekkersingi elanikest värvilisi 97,25%, mustanahalisi aafriklasi 1,65%, India või Aasia päritolu inimesi 0,55% ja teisi 0,28%. Afrikaani keelt pidas emakeeleks 98,90% inimesi, inglise keelt 0,83% ja suulu keelt 0,28%.
Michael Greger

Michael Herschel Greger (sündinud 25. oktoobril 1972) on ameerika arst ja toitumisspetsialist. 
Ta on lõpetanud Cornelli Ülikooli School of Agriculture ning 1999. aastal Tuftsi Ülikooli School of Medicine'i üldarsti erialal spetsialiseerumisega kliinilisele toitumisele. 1990. aastate esimesel poolel uuris ta hullulehmatõve juhtumeid, misjärel sai temast 1994. aastal veendunud vegan. 
Greger on tunnustatud lektor ja literaat tervisliku toitumise teemal. Mitu tema raamatut püsisid New York Timesi bestsellerite nimekirjas. Tal on Youtube'is videokanal NutritionFacts.org, millel on üle 400 000 tellija.
Spoegrivier

Spoegrivier on asula Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas.
Lõuna-Aafrika Vabariigi 2011. aasta rahvaloenduse andmetel oli Spoegrivieri elanikest värvilisi 94,74%, mustanahalisi aafriklasi 4,29% ja India või Aasia päritolu inimesi 0,97%. Afrikaani keelt pidas emakeeleks 97,27% inimesi, viipekeelt 1,75%, inglise keelt 0,58% ja tsvana keelt 0,19%.
Astrid Talumäe

Astrid Talumäe (kuni 1978 Astrid Veldre; sündinud 31. detsembril 1926 Tallinnas) on Eesti purjetaja.
Ta lõpetas 1945. aastal Tallinna 4. Keskkooli ja 1951. aastal Tallinna Polütehnilise Instituudi keemia-mäeteaduskonna üldise (analüütilise) keemia erialal. 
Harrastas purjetamist aastatel 1947–1973 Ernst Kuzmanovi, Kalju Toomara ja Heino Kuivjõe juhendamisel. 
Oli aastatel 1950–1969 Eesti NSV meistrivõistlustel 15 korda esikolmikus, sealhulgas oli aastatel 1955–1956 Draakon-klassis ning 1963. aastal L3-klassis Eesti NSV meister. Sai 1953. aastal Nõukogude Liidu meistrivõistlustel Draakon-klassis hõbeda. 
Kuulus aastatel 1962–1966 Kalevi Kesknõukokku, tegutses ka purjetamiskohtunikuna.
Narva merekool

Narva merekool oli merekool Narvas. Kool tegutses 1873–1918.
Studium

OÜ Studium on Eesti kirjastus, mis kirjastab õppekirjandust. Kirjastus tegutseb Tartus. Kirjastuse direktor on Aavo Kennik.
Kirjastus kanti Äriregistrisse 1997.
Lua (täpsustus)

LUA või Lua võib tähendada järgmist:
T. S. Elioti luuleauhind

T. S. Elioti luuleauhind (inglise keeles "T. S. Eliot Prize for Poetry") on prestiižne Suurbritannia luuleauhind. Auhind antakse Luuleraamatu Ühingu (inglise keeles "Poetry Book Society") poolt parimale uuele ingliskeelsele luulekogule, mis on selle aasta jooksul avaldatud Ühendkuningriigis või Iiri Vabariigis.
Ajalugu.
Esimest korda anti auhind välja 1993. aastal asutajapoeedi Thomas Stearns Elioti auks, tähistamaks Luuleraamatu Ühingu 40. aastapäeva. Auhinna asutamisest saati on auhinnaraha välja pannud T. S. Elioti lesk Valerie Eliot. Pikka aega oli preemia suurus 15 000 naelsterlingit, kusjuures ka kõik lühinimekirja jõudnud said 1000 naela. 2015. aastal, tähistamaks T. S. Elioti 50. surma-aastapäeva, suurendati võitja auhinnafondi 20 000 naelani.
2016. aastal läks Luuleraamatu Ühing, selle liikmeskond ja raamatuklubi kirjastuse Inpress Ltd. toetuse alla. T. S. Elioti luuleauhinna väljaandmist toetab ja korraldab sestpeale T. S. Elioti fond ("T. S. Eliot Foundation").
2017. aastal, kui auhinna esimesest väljaandmisest täitus 25 aastat, suurendati taas auhinnafondi. Võitja saab tänapäeval 25 000 naelsterlingit ja lühinimekirja jõudnud luuletajad igaüks 1500 naela. T. S. Elioti luuleauhind on seega Ühendkuningriigi kõige suurema auhinnafondiga tunnustus luule eest.
Nomineerimise kord.
Ühing valib kord kvartalis luulekogu, mille jagab oma liikmetele. Need neli teost koos kuue muu luulekoguga moodustavadki iga-aastase lühinimekirja, mis avaldatakse oktoobris. Õhtul enne auhinna väljakuulutamist toimub luule avalik ettelugemine kandideerivate autorite poolt. 2011. aastal osales sellel üritusel 2000 inimest. Laureaadi valib hinnatud luuletajatest koosnev žürii ning võitja kuulutatakse välja (järgneva aasta) jaanuari alguses.
Puraküla

Puraküla (varem "Pura(küla) alevik") on Valga üks linnajagusid.
1893 mainitakse kohanime Purra Krugsland.
1924 liideti Pura alevik Valga linnaga.
Purakülas on sündinud näitleja Liina Reiman.
Ross Barkley

Ross Barkley (sündinud 5. märtsil 1993 Liverpoolis) on Inglismaa jalgpallur, kes mängib ründava poolkaitsjana Inglise kõrgliiga klubis Luton Town.
Ta alustas klubikarjääri Evertonis, mille noorteakadeemiaga liitus ta 2005. aastal. Klubi põhimeeskonnas debüteeris ta hooajal 2011–12. Osa hooajast 2012–13 oli ta laenul esiliigaklubides Sheffield Wednesday ja Leeds United. Hooaja 2013–14 esimeses mängus Norwich City vastu lõi ta oma esimese värava Inglismaa kõrgliigas. Samal hooajal kindlustas ta koha Evertoni põhimeeskonnas. 2014. aasta juulis sõlmis ta Evertoniga uue pikaajalise lepingu.
2018. aasta jaanuaris liitus ta 15 miljoni naelsterlingi eest Chelseaga, kellega sõlmis viie ja poole aasta pikkuse lepingu. Hooajal 2018–19 võitis ta klubiga UEFA Euroopa Liiga. 2020. aasta septembris suundus ta üheks hooajaks laenule Aston Villasse.
2022. aasta septembris sõlmis ta lepingu OGC Nice'iga.
Suvel 2023 lõppes Barkley leping Nice'iga ning ta liitus Luton Towniga.
2010. aastal tuli Barkley Inglismaa kuni 17-aastaste koondisega omavanuste Euroopa meistriks. Debüüdi Inglismaa jalgpallikoondises tegi ta 2013. aasta septembris MM-i valikmängus Moldova vastu. Koondisekarjääri esimese värava lõi ta 5. septembril 2015 EM-i valikmängus San Marino vastu. Ta on kuulunud Inglismaa koondisse 2014. aasta maailmameistrivõistlustel ja 2016. aasta Euroopa meistrivõistlustel.
Tallinna Politseikool (1993–1997)

Tallinna Politseikool oli 1993–1997 Tallinnas Nõmmel Pärnu maantee 326 ja 328 hoonetes tegutsenud politseikool. 
Hoonetes aadressil Turu plats 3 / Vana-Mustamäe 2 asusid politseikooli valve- ja garaažihoone, spordihoone ja laohoone.
Vabariigi Valitsuse määrusega nr 158, 21.05.1993 asutati Politseiameti haldusalas Eesti Sisekaitse Akadeemia Nõmme Filiaali baasil Tallinna Politseikool.
25. augustil 1997 liidetiEesti Vabariigi Valitsuse 05.08.1997 määruse nr. 148 alusel, Tallinna Politseikool Paikuse Politseikooliga.
Ajalugu.
Hoonetes tegutses Eesti NSV ajal NSV Liidu Siseministeeriumi Tallinna Miilitsa Erikeskkool, ja Eesti Vabariigi Valitsuse 14. jaanuari 1991. a. määrusega nr. 6, 1. märtsist 1991 moodustatud «Eesti Vabariigi Riikliku Politseiameti Politseiakadeemia». 29. jaanuaril 1992 nimetati valitsuse määrusega Siseministeeriumi Politseiakadeemia ümber Riikliku Politseiameti Politseiakadeemiaks. 
1992. aasta 1. maist Eesti Vabariigi Riikliku Politseiameti Politseiakadeemia likvideeriti ja tema materiaal-tehniline baas ning ülalpidamiseks ette nähtud vahendid anti üle Eesti Sisekaitse Akadeemiale. Eesti Vabariigi Siseministeeriumi Politseiakadeemia valmistas ette kõrg- ja keskeriharidusega politseiametnikke ning korraldas nende täienduskoolitust ja ümberõpet. EV Valitsuse 31.10.1991 määruse nr. 226 alusel reorganiseeriti Politseiakadeemia alates 1. augustist 1992 rakenduslikuks kõrgkooliks – Eesti Politseiakadeemiaks. Politseiakadeemia likvideerimisel viidi kursandid viiakse üle Eesti Sisekaitse Akadeemiasse õpingute jätkamiseks seni kehtinud programmi kohaselt.
21. mail 1993 asutati Politseiameti haldusalas Eesti Sisekaitse Akadeemia Nõmme Filiaali baasil Tallinna Politseikool.
Raadio Maria

Raadio Maria on Eesti ansambel.
Ansambel asutati 2005.
Tahan kõike teada

Tahan kõike teada oli aastail 1960–1965 Eesti Riikliku Kirjastuse ja kirjastuse Eesti Raamat väljaandel ilmunud populaarteaduslike raamatute sari.
Sarja raamatud (kokku 16) olid põhiliselt tõlked vene keelest. Originaalidena ilmusid Agu Aarna ja Edgar Arumeele "Lihtsad katsed keemias" ning Daniel Vardja "Valgusest ja valgustusest" (mõlemad 1960).
Lonaste

Lonaste on küla ("ciems") Lätis Ventspilsi piirkonnas Ance valla edelaosas.
Lonaste asub valla keskusest Ancest 9,5, piirkonna keskusest Ventspilsist 48 ja Riiast 173,4 kilomeetri kaugusel. Külas on Lonaste bussipeatus.
Küla asub Sātikvalksi oja kaldal. Looduskaitse all on neli külas kasvavat tamme.
Aastal 2018 oli küls 19 elanikku, aastal 2025 oli elanikke 17.
Viited.
Virpe

Virpe (ka Vierpe) on küla ("ciems") Lätis Ventspilsi piirkonnas Ance valla lõunaosas. 
Virpe asub valla keskusest Ancest 4,6, piirkonna keskusest Ventspilsist 44 ja Riiast 175,5 kilomeetri kaugusel. Külas on Jaunzemese ja Virpe bussipeatused.
Küla asub paigas, kus Kalējvalksi oja Stende jõkke voolab.
Viited.
Irbene

Irbene on küla ("mazciems") Lätis Ventspilsi piirkonnas Ance valla põhjaosas. Irbene asub valla keskusest Ancest 18,4, piirkonna keskusest Ventspilsist 34 ja Riiast 208 kilomeetri kaugusel.
Küla asub Irbe jõe kaldal.
Nõukogude armee rajas 1974. aastal külla salajase signaalluure baasi "Звездочка" (Täheke). Pärast Nõukogude sõjaväe lahkumist sai sealse raadioteleskoobi enda käsutusse Läti Teaduste Akadeemia ning sinna rajati Ventspilsi Rahvusvaheline Raadioastronoomiakeskus. Sõjaväebaasi hooned on praktiliselt lagunenud ja kasutuseta.
Aastaks 2016 oli suurem osa sealsest elanikkonnast lahkunud, jäänud oli vaid 7 elanikku. Aastaks 2019 külas püsielanikke ei olnud.
Rinda

 
Rinda on küla ("ciems") Lätis Ventspilsi piirkonnas Ance valla lääneosas. 
Rinda asub valla keskusest Ancest 9,7, piirkonna keskusest Ventspilsist 29,7 ja Riiast 187 kilomeetri kaugusel. Külas on Rinda bussipeatus.
Küla asub Rinda jõe kaldal.
Külas on muinsusmälestisena regionaalse kaitse all sealse luteri kiriku uksed, riikliku kaitse all aga altar, kantsel ja selle maalingud. Looduskaitse all on kaks külas kasvavat mändi.
Amele

Amele on küla ("ciems") Lätis Ventspilsi piirkonnas Puze valla idaosas.. 
Amele asub merepinnast 37 meetri kõrgusel ja jääb valla keskusest Blāzmast 12, piirkonna keskusest Ventspilsist 48 ja Riiast 151 kilomeetri kaugusele. Sinna jääb Amelese bussipeatus.
Küla asub Veciere jõe kaldal. Amele on kujunenud endise Amele karjamõisa ("Ammeln") juurde. Grūžase ja Amele vahele jääb valla kõrgeim punkt (56,5 m).
Viited.
Banku ciems

Banku ciems (tõlkes Bankase küla) on küla ("mazciems") Lätis Ventspilsi piirkonnas Puze valla keskosas. Banku ciems asub merepinnast 25 meetri kõrgusel ja jääb valla keskusest Blāzmast 1,9, piirkonna keskusest Ventspilsist 38 ja Riiast 160 kilomeetri kaugusele.
Küla on kujunenud Bankase talu juurde ja on selle järgi ka nime saanud. Küla koosneb seitsmest talust, millele lisandub veel tühjana seisev veskikoht. Upenieki tamm on looduskaitse all.
Viited.
Dandzītes

Dandzītes on küla ("mazciems") Lätis Ventspilsi piirkonnas Puze valla keskosas. 
Dandzītes asub merepinnast 40 meetri kõrgusel ja jääb valla keskusest Blāzmast 2,1, piirkonna keskusest Ventspilsist 34 ja Riiast 159 kilomeetri kaugusele. Sinna jääb Dandzītese bussipeatus.
Küla on esimest korda mainitud aastal 1230. Praegune asula on kujunenud endise Puze mõisa Dandzītese karjamõisa ("Danswitten") juurde. Seal asusid ka Puze mõisa metsamajand ja metsavahikoht.
Viited.
Grūžas

 
Grūžas on küla ("mazciems") Lätis Ventspilsi piirkonnas Puze valla idaosas. Grūžas asub merepinnast 54 meetri kõrgusel ja jääb valla keskusest Blāzmast 9, piirkonna keskusest Ventspilsist 46 ja Riiast 167 kilomeetri kaugusele. Grūžase ja Amele vahele jääb valla kõrgeim punkt (56,5 m). Külas on Bāka bussipeatus.
Viited.
Līcnieki

Līcnieki on küla ("mazciems") Lätis Ventspilsi piirkonnas Puze valla kaguosas. Līcnieki asub merepinnast 25 meetri kõrgusel ja jääb valla keskusest Blāzmast 15, piirkonna keskusest Ventspilsist 51 ja Riiast 154 kilomeetri kaugusele Veciere jõe kaldale. Sinna jääb Ieriņi bussipeatus.
Viited.
Nīcciems

Nīcciems on küla ("mazciems") Lätis Ventspilsi piirkonnas Puze valla põhjaosas. Nīcciems asub merepinnast 15 meetri kõrgusel ja jääb valla keskusest Blāzmast 6,5, piirkonna keskusest Ventspilsist 38 ja Riiast 165 kilomeetri kaugusele Stende jõe kaldale.
Aastal 1900 rajati külla Annashite klaasivabrik. Tänapäeval tegutsevad külas aktsiaselts Nīcciems ja jahiselts. Sealne Buči keskaegne kalmistu on regionaalse kaitse all olev mälestis.
Viited.
Puze järv

Puze järv (läti keeles "Puzes ezers") on järv Lätis Ventspilsi piirkonna Puze vallas.
Järv asub merepinnast 12,3 meetri kõrgusel. Kaladest elavad seal Peipsi tint ja säga. Põhi on savine.
Aastail 1954–1955 alandati järve veetaset 0,9 meetri võrra. Puze järve veega varustatakse Ventspilsi linna.
Puze järv on sügavuselt 16. järv Lätis.
Drochtersen

Drochtersen on vald Saksamaal Alam-Saksi liidumaal Stade kreisis. Valla pindala on 126,74 km². 31. detsembril 2017 elas seal 11 164 inimest. Vald asub 45 km Hamburgist loodes.
Drochtersen kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Jork

Jork on väike linn Elbe vasakkaldal Hamburgi lähedal Saksamaal. Linna pindala on 62,27 km². 31. detsembril 2017 elas seal 11 962 inimest.
Jork kuulub Stade kreisi Alam-Saksimaal. Linn on Altes Landi keskus, mis on üks suuremaid puuviljakasvatuspiirkondi Euroopas, ja Jorkis on puuviljade uurimiskeskus.
Ajalugu.
Jorki on esmamainitud 1221. aastal, siis kuulus see ilmalikus mõttes Bremeni peapiiskopkonda. Vaimulikus mõttes kuulus Jork Verdeni piiskopkonda (1648. aastani). 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi ja 1715. aastast Hannoveri krooniga.
1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Jorkist, sai 1823. aastal rajatud Stade regiooni osa.
Aastatel 1885–1932 oli Jork Preisimaa Jorki kreisi keskus, mis koosnes Altes Landist, Buxtehude linnast ja Neulandist, mis siis oli iseseisev vald. Endine kreis moodustab osa tänasest Stade kreisist.
Logos (täpsustus)

Logos võib tähendada järgmist:
Mari Eide

Mari Eide (sündinud 18. novembril 1989 Beitostølenis) on Norra murdmaasuusataja, kes on kõige paremaid tulemusi saavutanud sprindis.
2011. aastal oli ta kuni 23-aastate maailmameistrivõistlustel Otepääl klassikasprindis kuus ja aasta hiljem Erzurumis vabatehnikasprindis 11. Maailma karikasarjas debüteeris ta 14. märtsil 2013 Oslos vabatehnikasprindis.
Tema esimesed täiskasvanute tiitlivõistlused olid 2019. aasta maailmameistrivõistlused Seefeldis, kus ta võitis vabatehnikasprindis pronksmedali. Maailma karikasarjas pole ta aga individuaalselt poodiumile jõudnud ning tema parim koht MK-sarjas on olnud viies, mis on saavutatud 9. veebruaril 2019 vabatehnikasprindis Lahtis. Küll võitis ta 4. detsembril 2011 koos Maiken Caspersen Fallaga Düsseldorfis toimunud etapil sprinditeate ning on samal alal veel korra poodiumile jõudnud.
Gleb Retivõhh

Gleb Sergejevitš Retivõhh (vene keeles Глеб Сергеевич Ретивых; sündinud 30. detsembril 1991 Tšaikovskis) on Venemaa murdmaasuusataja, kes võistleb eelkõige sprindis.
2012. aastal võitis ta kuni 23-aastate maailmameistrivõistlustel Erzurumis vabatehnikasprindis kuldmedali.
Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta sai vabatehnikasprindis 15. koha.
2019. aasta maailmameistrivõistlustel võitis ta individuaalsprindis pronksmedali ja sprinditeates koos Aleksandr Bolšunoviga hõbemedali.
Maailma karikasarjas debüteeris ta 5. veebruaril 2011 Rõbinskis. 
Esimese poodiumikoha ja ühtlasi esimese etapivõidu sai ta 3. veebruaril 2017 Pyeongchangis klassikasprindis. Päev hiljem võitis ta sealsamas koos Andrei Parfenoviga sprinditeate.
Saavutused.
Maailma karikasarjas.
Gleb Retivõhh on () individuaalselt osalenud 78 MK-sarja etapil ja jõudnud poodiumile kolmel korral, neist ühel korral on ta võitnud.
Anamarija Lampič

Anamarija Lampič (sündinud 17. juunil 1995 Ljubljanas) on Sloveenia murdmaasuusataja, kes on paremaid tulemusi saavutanud sprindis.
Tema esimesed täiskasvanute tiitlivõistlused olid 2015. aasta maailmameistrivõistlused Falunis, kus tema parimaks kohaks jäi klassikasprindis saadud 36. koht.
2017. aasta maailmameistrivõistlustel Lahtis oli ta vabatehnikasprindis 20.
2018. aasta taliolümpiamängudel Pyeongchangis jäi ta klassikasprindis esimesena finaalist välja. Sprinditeates sai ta koos Alenka Čebašekiga kuuenda koha.
2019. aasta maailmameistrivõistlustel Seefeldis võitis ta sprinditeates koos Katja Višnariga hõbemedali.
Maailma karikasarjas debüteeris ta 21. detsembril 2013 Asiagos. Esimese poodiumikoha ja ühtlasi esimese etapivõidu sai ta 3. veebruaril 2017 Pyeongchangis klassikasprindis.
Hooajal 2016–2017 tuli ta U23 arvestuses MK-sarja üldvõitjaks.
Tema isa Janez Lampič on endine elukutseline jalgrattur, kes esindas 1984. aasta suveolümpiamängudel Jugoslaaviat. Anamarija noorem vend Janez on samuti murdmaasuusataja, ta on osalenud 2018. ja 2022. aasta taliolümpiamängudel.
Saavutused.
Maailma karikasarjas.
Anamarija Lampič on () individuaalselt osalenud 70 MK-võistluste etapil ja jõudnud poodiumile ühel korral – võitjana.
Hani keel (atapaski)

Hani keel on Ameerika Ühendriikides Alaskal räägitav keel, mis kuulub naa-dene keelkonna atapaski keelte põhjaatapaski rühma.
Hani keel on peaaegu väljasurnud. Umbes 50 hõimu liikmest oskas 2007. aasta andmetel hani keelt 19 inimest.
Püha Theodosiuse klooster

Püha Theodosiuse stauropegiaalne meesklooster (ukraina keeles Свято-Феодосійський ставропігійний чоловічий монастир) on Kiievis asuv Ukraina Õigeusu Kiriku meesklooster.
Ajalugu.
Klooster ehitati püha Theodosiuse auks.
Iseseisva Ukraina usuelus.
20. juunil 2019 kutsus UÕK aupatriarh Filaret (Denõssenko) kokku Kiievi Patriarhaadi Ukraina Õigeusu Kirikut taastava kirikukogu, kuhu ta kutsus ka Püha Theodosiuse kloostri ülema arhimandriit Makariuse (Papiš), kes sinna ei ilmunud. Seepeale proovis Filaret teda ametist tagandada ja määrata tema asemele endale lojaalse arhimandriit Andrease, kes saabuski kloostrit üle võtma, kuid see ebaõnnestus. Makarius teatas, et ei osale kirikulõhes ning klooster jääb UÕK alluvusse.
264 eKr

Aasta 264 eKr ehk ab urbe condita XD (490).
Võdubõtši klooster

Võdubõtši klooster (ukraina keeles Видубицький монастир "Võdubõtskõi monastõr"; ajaloolise kohanime Видубичі "Võdubõtši" järgi Kiievis) on õigeusu mungaklooster Ukraina pealinnas Kiievis. 
Ajalugu.
Kloostri rajas Jaroslav Targa poeg Vsevolod 1070. ja 1077. aasta vahel. See oli Vsevolodi poja Vladimir Monomahhi ja tema järglaste perekonnaklooster. Klooster on Ukraina Õigeusu Kiriku alluvuses.
Francesco De Fabiani

Francesco De Fabiani (sündinud 21. aprillil 1993 Aostas) on Itaalia murdmaasuusataja.
Tema esimesed tiitlivõistlused olid 2014. aasta taliolümpiamängud Sotšis, kus tema parimaks kohaks jäi suusavahetusega sõidus saadud 22. koht. Järgmisel aastal osales ta oma esimestel maailmameistrivõistlustel Falunis, kus parimaks kohaks jäi 50 km klassikas saadud 32. koht. 2018. aasta taliolümpiamängudel Pyeongchangis saavutas ta parima tulemuse taas suusavahetusega sõidus, kuid parandas neli aastat varem saadud tulemust vaid koha võrra.
2019. aasta maailmameistrivõistlustel Seefeldis võitis ta sprinditeates koos Federico Pellegrinoga pronksmedali. Samadel maailmameistrivõistlustel saavutas ta oma tiitlivõistluste parima individuaalkoha, kui oli individuaalsprindis kaheksas.
Maailma karikasarjas debüteeris ta 28. detsembril 2013 Oberhofis. Esimese poodiumikoha ja ühtlasi esimese etapivõidu sai ta juba järgmisel hooajal 8. märtsil 2015 Lahtis 15 km klassikas.
Hooaegadel 2014–2015 ja 2015–2016 võitis ta MK-sarja U23 arvestuses.
Saavutused.
Maailma karikasarjas.
Francesco De Fabiani on () individuaalselt osalenud 108 MK-võistluste etapil ja jõudnud poodiumile kaheksal korral, neist ühel korral on ta võitnud.
Nadine Fähndrich

Nadine Fähndrich (sündinud 16. oktoobril 1995) on Šveitsi murdmaasuusataja.
Kuni 23-aastate maailmameistrivõistlustel võitis Fähndrich kolm medalit.
Täiskasvanute seas osales ta 2017. aasta maailmameistrivõistlustel Lahtis, kus sai nii vabatehnikasprindis kui ka 10 km klassikas 25. koha ning oli koos Laurien van der Graaffiga sprinditeates seitsmes.
2018. aasta taliolümpiamängudel Pyeongchangis jäi tema parimaks individuaalkohaks klassikasprindis saadud 20. koht. Sprinditeates jäi ta koos Van der Graaffiga esimesena medalita.
2019. aasta maailmameistrivõistlused Seefeldis saavutas ta tippvõistlustel oma seni parima koha, kui oli 10 km klassikas viies. Vabatehnikasprindis jäi ta esimesena finaalist välja, saades seitsmenda koha.
Maailma karikasarjas debüteeris ta 13. detsembril 2015 Davosis. Esimest korda jõudis poodiumikohale 17. veebruaril 2019 Cognes 10 km klassikas. Hooajal 2016–2017 sai ta U-23 arvestuses MK-sarjas kolmanda koha.
We Are Family (Family album)

We Are Family on Eesti ansambli Family album, mis ilmus 2002. Albumi tootis TopTen.
(Intro)
Laurien van der Graaff

Laurien van der Graaff (sündinud 14. oktoobril 1987 Nieuwkoopis) on Šveitsi murdmaasuusataja, kes võistleb eelkõige sprindis.
Ta sündis Hollandis. Ta oli kolis perekonnaga Šveitsi nelja-aastaselt.
Tema esimesed tiitlivõistlused olid 2011. aasta maailmameistrivõistlused Oslos. Maailmameistrivõistlustel on tema parimaks individuaalkohaks 16. koht vabatehnikasprindis 2019. aastal Seefeldis.
2014. aasta taliolümpiamängudel Sotšis oli ta vabatehnikasprindis 21. 2018. aasta taliolümpiamängudel Pyeongchangis sai ta klassikasprindis kümnenda koha. Teatesprindis jäi ta 2018. aasta mängudel koos Nadine Fähndrichiga esimesena medalita.
Maailma karikasarjas debüteeris Graaff 1. märtsil 2008 Lahtis. Esimese poodiumikoha sai ta 3. detsembril 2011 Düsseldorfis. Esimese etapivõidu sai ta MK-sarjas 2017.–2018. aasta Tour de Ski esimesel etapil 30. detsembril Lenzerheides. Mk-sarjas on poodiumile jõudnud vaid vabatehnikasprintides.
Saavutused.
Maailma karikasarjas.
Laurien van der Graaff on () individuaalselt osalenud 119 MK-võistluste etapil ja jõudnud poodiumile viiel korral, millest kahel korral on võitnud.
Victoria Carl

Victoria Carl (sündinud 31. juulil 1995 Zella-Mehlises) on Saksamaa murdmaasuusataja.
Ta on kolmekordne juunioride maailmameister.
Tema esimesed täiskasvanute tiitlivõistlused olid 2015. aasta maailmameistrivõistlused Falunis, kus tema parimaks kohaks jäi 29.
2018. aasta taliolümpiamängudel Pyeongchangis saavutas ta parima koha 10 km vabatehnikas, kus oli 19.
2019. aasta maailmameistrivõistlustel Seefeldis saavutas ta oma seniste tiitlivõistluste parima tulemuse, kui oli vabatehnikasprindis viies.
Maailma karikasarjas debüteeris ta 29. detsembril 2012 Oberhofis. MK-sarjas on tema parim koht olnud kuues, mille ta saavutas 17. veebruaril 2019 Cognes 10 km klassikas.
Sandra Ringwald

Sandra Ringwald (sündinud 27. septembril 1990 Villingen-Schwenningenis) on endine Saksamaa murdmaasuusataja, kes oli edukas eeskätt sprindis.
Tema esimesed tiitlivõistlused olid 2013. aasta maailmameistrivõistlused Val di Fiemmes.
2018. aasta taliolümpiamängudel Pyeongchangis oli ta klassikasprindis 15., 10 km vabatehnikas 26., teatesõidus kuues ja teatesprindis kümnes.
2019. aasta maailmameistrivõistlustel Seefeldis saavutas ta oma seniste tiitlivõistluste parima tulemuse individuaalalal, kui oli vabatehnikasprindis 12.
Maailma karikasarjas debüteeris ta 4. detsembril 2010 Düsseldorfis. Ainsal korral jõudis ta MK-sarjas individuaalalal poodiumikohale 16. veebruaril 2019, kui sai Cognes toimunud etapil vabatehnikasprindis teise koha. 17. jaanuaril 2016 saavutas ta Planicas toimunud etapil sprinditeates koos Hanna Kolbiga kolmanda koha. 22. jaanuaril 2017 sai ta Saksamaa teatenaiskonna liikmena Ulricehamnis 4×5 km teatesõidus teise koha.
Ta teatas sportlaskarjääri lõpetamisest 2019. aasta septembris.
Richard Jouve

Richard Jouve (sündinud 25. oktoobril 1994 Briançonis) on Prantsusmaa murdmaasuusataja, kes võistleb põhiliselt sprindis.
Tema esimesed tiitlivõistlused olid 2015. aasta maailmameistrivõistlused Falunis.
2018. aasta taliolümpiamängudel Pyongchangis võitis ta koos Maurice Manificat'ga sprinditeates pronksmedali. Individuaalsprindis oli Jouve 16.
2019. aasta maailmameistrivõistlustel Seefeldis võitis teatesõidus, kus ta sõitis viimast vahetust, pronksmedali. Lisaks sai ta vabatehnikasprindis neljanda koha ja sprinditeates koos Lucas Chanavat'ga viienda koha.
Maailma karikasarjas debüteeris ta 17. jaanuaril 2015 Otepääl. Juba sama aasta 3. märtsil jõudis MK-sarjas ka pjedestaalile, kui oli Lahti etapil vabatehnikasprindis kolmas. 17. jaanuaril 2016 sai ta Planicas sprinditeates koos Valentin Chauviniga kolmanda koha.
Lucas Chanavat

Lucas Chanavat (sündinud 17. detsembril 1994 Le Grand-Bornandis) on Prantsusmaa murdmaasuusataja, kes võistleb peamiselt sprindis.
2016. aastal tuli ta vabatehnikasprindis kuni 23-aastaste maailmameistriks.
Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 14. koha.
2018. aasta taliolümpiamängudel Pyeongchangis ta kvalifikatsioonist edasi ei pääsenud.
2019. aasta maailmameistrivõistlustel Seefeldis oli ta individuaalsprindis kuues ja sprinditeates koos Richard Jouve'iga viies.
Maailma karikasarjas debüteeris ta 13. detsembril 2015 Davosis. Esimest korda jõudis ta MK-sarjas poodiumile 30. detsembril 2016 Tour de Ski esimesel etapil Lenzerheides. Ta on MK-sarjas jõudnud poodiumikohale ainult vabatehnikasprintides. 5. veebruaril 2017 sai ta Pyeongchangis toimunud etapil sprinditeates koos Baptiste Gros'ga teise koha.
Hooajal 2017–2018 sai sprindikarika arvestus kolmanda koha. Hooajal 2016–2017 oli ta U-23 arvestuses samuti kolmas.
Saavutused.
Maailma karikasarjas.
Lucas Chanavat on () individuaalselt osalenud 37 MK-võistluste etapil ja jõudnud poodiumile kuuel korral, millest viiel korral on olnud kolmas ja korra teine.
Sindre Bjørnestad Skar

Sindre Bjørnestad Skar (sündinud 22. jaanuaril 1992) on Norra murdmaasuusataja, kes võistleb põhiliselt sprindis.
Ta on kahekordne juunioride maailmameister.
Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 13. koha.
2019. aasta maailmameistrivõistlustel Seefeldis jäi ta vabatehnikasprindis esimesena finaalist välja, saades seitsmenda koha.
Maailma karikasarjas debüteeris Skar 20. veebruaril 2011 Drammenis. Esimese poodiumikoha sai ta 7. märtsil 2015 Lahtis vabatehnikasprindis. Esimese etapivõidu sai ta 14. jaanuaril 2017 Dobbiacos samuti vabatehnikasprindis.
Saavutused.
Maailma karikasarjas.
Sindre Bjørnestad Skar on () individuaalselt osalenud 58 MK-võistluste etapil ja jõudnud poodiumile kuuel korral, neist kahel korral on ta võitnud.
Mortferus

Mortferus on "black metal"'it viljelev Eesti ansambel, mille asutasid 2010. aasta lõpus Tartus kitarristid Henry Luts ja Martin Kolk. 
Pärast mitmeid koosseisumuutusi avaldas bänd 2013. aastal digitaalsel kujul albumi "Creations and Other Retributions", kus leidub nii eesti- kui ka ingliskeelseid lugusid. Loodusest ja mitmesugustel süngetel teemadel kõnelevas loomingus pööratakse rõhku kõhedusttekitavale atmosfäärile; esinemistel kannavad bändiliikmed tihti "black metal"'ile omast "corpse paint"'i. Mortferuse nimekamate kontsertide sekka kuulub esinemine Baltikumi suurimal talvisel "metal-"festivalil "Howls of Winter II" 2015. aastal.
Mortferus on Tartu "black metal"'i bändide loomingulise rühmituse Pergerus liige. Bändi liikmed teevad kaasa ka teistes Eesti "metal"'i bändides (Form, Throcyte, Catafalc jm).
Nõukogude Liidu 1926. aasta rahvaloendus

Nõukogude Liidu 1926. aasta rahvaloendus toimus 1926. aasta lõpus. See oli esimene Nõukogude Liidu rahvaloendus, mis hõlmas kogu riiki.
Rahvaloendusel loendati kokku 147 027 915 inimest. Etnilise kuuluvuse järgi oli kõige rohkem venelasi (77 791 124), ukrainlasi (31 194 976) ja valgevenelasi (4 738 923).
Bessermanid

Bessermanid (vananenud nimetus "bessermannid"; vene keeles бесермяне, udmurdi keeles бесерманъёс, tatari keeles бисермәннәр/"bisermännär") on väikesearvuline soome-ugri rahvas, kes räägib bessermani murret (udmurdi keele murre). Bessermanid asustavad eelkõige Loode-Udmurtia alasid.
1926. aasta rahvaloenduse järgi oli bessermane 10 000, kuid 1989. aasta rahvaloenduse järgi oli neid 3122, neist Udmurtias 2998. Rahvaarvu sellise languse põhjustas asjaolu, et alates 1930. aastatest on bessermane rahvuse määramisel nii passi väljastamisel kui ka rahvaloendustel arvatud nii udmurtideks kui ka tatarlasteks. Alles 1992. aasta juulis võttis Udmurtia Vabariigi Ülemnõukogu vastu otsuse "Bessermani rahva ajaloolise nime taastamisest".
2010. aasta rahvaloenduse järgi oli Venemaal 2201 bessermani.
Bessermanid on tuntud oma traditsioonilise laululaadse žanri "krež"i poolest. Eesti Muusika- ja Teatriakadeemia doktoriõpingute raames on kreži lähemalt uurinud udmurdi muusik Maria Korepanova.
Väike järv (album)

"Väike järv" on Liisi Koiksoni album, mis ilmus 2005. Albumi tootis Forwards.
Evelyn De Morgan

Evelyn De Morgan (30. august 1855 – 2. mai 1919) oli inglise kunstnik ja prerafaeliitide suuna järgija.
Elulugu.
Evelyn Pickering sündis keskklassist veidi jõukamas perekonnas. 15-aastaselt hakkas ta võtma joonistamistunde. 1873. aastal astus ta Sladi kaunite kunstide kooli (Slade School of Fine Art), kus oli kõige noorem õppur. 
Pärast kooli lõpetamist sõitis ta Firenzesse oma onu John Roddam Spencer Stanhope'i juurde, kes oli prerafaeliitide suuna kunstnik. Kui ta tagasi Inglismaale jõudis, lõi ta oma esimese väga eduka maali "Ariadne Naxosel" (Ariadne at Naxos). Peamiselt põhinesid tema teosed mütoloogial ja kirjandusel. 1887. aastal abiellus ta William De Morganiga ning elas temaga kuni Williami surmani 1917. aastal. Evelyn De Morgan suri kaks aastat hiljem Londonis ning on maetud Brookwoodi kalmistule (Brookwood Cemetery).
Evelyn de Morgani teoseid võib näha Inglismaal Walkeri kunstigaleriis (Walker Art Gallery), rahvusliku fondi kogudes (National Trust for Places of Historic Interest or Natural Beauty) ja rahvuslikus portreegaleriis (National Portrait Gallery).
Maylis de Kerangal

Maylis de Kerangal (sündinud 16. juunil 1967 Toulonis) on prantsuse kirjanik.
Ta sündis laevakapteni ja kooliõpetaja tütrena Toulonis, kuid kasvas üles Le Havre'is. Lõpetas lütseumi Rouenis ning õppis aastatel 1985–1990 filosoofiat, ajalugu ja etnoloogiat Pariisis. Aastatel 1991–1996 töötas ta kirjastuses Gallimard.
Eesti keelde on tema raamatutest tõlgitud "Réparer les vivants" (2013), eesti keeles 2018 pealkirjaga "Parandada elavaid" sarjas "Punane raamat", tõlkija Leena Tomasberg.
Vioolsdrif

Vioolsdrif on asula Lõuna-Aafrika Vabariigis Põhja-Kapimaa provintsis Namakwa ringkonnas Nama Khoi vallas. Vioolsdrif asub Oranje jõe ääres.
Lõuna-Aafrika Vabariigi 2011. aasta rahvaloenduse andmetel oli Vioolsdrifti elanikest värvilisi 75,00%, mustanahalisi aafriklasi 18,33%, valgeid 4,17%, India või Aasia päritolu inimesi 0,67% ja teisi 1,83%. Afrikaani keelt pidas emakeeleks 88,28% inimesi, tsvana keelt 3,97%, koosa keelt 2,24%, sotho keelt 1,72% ja inglise keelt 1,21%.
Swarn

Swarn on Eestis Tartus tegutsev death metal ansambel, mis kasutab oma muusikas "death metal"'i, "black metal"'i, "hardcore punk"'i ja doom metal elemente.
Esimese EP "Swarn" lindistasid Tiit Pähnapuu alias Fen (kitarr, bass) ja Taavi Karu (trummid) Eestis, vokaaliosad Heirdran Dark Sanctuary stuudios Kanadas . Materjal ilmus esmalt digitaalselt 2016. aasta novembris, seejärel kassetil plaadifirmade Depressive Illusions Recordsi (Ukraina), Wulfrune Worxxx (Prantsusmaa) (mõlemad 2017. aastal) ja Trash Can Dance (Eesti, 2018) kaudu. 
2018. aasta kevadel liitus bändiga laulja esinejanimega 1695. Vahemikus aprill 2018 – jaanuar 2019 avaldati Swarni Bandcampi lehel netisinglitena lood "The Otherness", "Mental Inbreeding" ja "Father of Void". "Mental Inbreeding" on esindatud Ülase 12 kogumikkassetil "Mind ei kepi autoriteet" (2018). Swarni esimene täispikk album "Black Flame Order" anti Hollandi plaadifirma Raw Skull Recordz ja USA plaadifirma Redefining Darkness Records kaudu välja 2. augustil 2019 . Sama aasta septembris ilmus kasseti kujul limiteeritud promo-EP "Tales From Terrorland" (Trash Can Dance, Northern Terror Underground). 1. mail 2020 ilmus Swarnil netisingel "Red Ritual" (Redefining Darkness, Raw Skull Recordz), 12. detsembril 2020 lugu "Sulphurous Aeons" Tartu "metal"-ansamblite ühisplaadil "Tarbathian Fortress" (Warhorn Records). 
Swarni lugude tekstid on tugevalt mõjutatud USA õuduskirjaniku Howard Phillips Lovecrafti (1890–1937) loomingust. 
Bändi liikmed on seotud selliste Eesti ansamblitega nagu Langenu, Pedigree, Ulguränd, Loits jt.
Langetustraktor

Langetustraktor (ka "harvester", "metsakombain") on kompleksne metsatöömasin ehk mitmeotstarbeline omal jõul liikuv puidutöötlusseade, millega saab langetada puid, eemaldada oksi ning järgata langetatud puud vajalikku mõõtu. 
Langetustraktor on varustatud lõikepea ja kraanaga, mille ulatus on 10–12 m.
Ajalugu.
Mitmeotstarbelist metsamasinat hakati välja töötama 1960. aastatel. Tootma hakati neid kõigepealt Soomes ja Rootsis. 
Soome insener Sakari Pinomäki asutas 1964. aastal ettevõtte Kommandiittiyhtiö S. Pinomäki, kus konstrueeris ja valmistas esimese langetustraktorilaadse masina, mille nimeks sai PIKA 50. Kui 1973. aastal hakkas tema ettevõte tootma juba märksa täiuslikumat mudelit PIKA 75, äratas see suurt rahvusvahelist huvi ning leidis turgu paljudes Euroopa riikides. 
Kasutus.
Langetustraktor võib olla kas ratastel või roomikutel masin, millel on lõikamispea. Lõikamispeaga saab puid langetada, laasida ja järgata soovitud pikkusse. Ratas-langetustraktor on spetsiaalselt ehitatud masin, mille liigendraamil on neli kuni kaheksa ratast. Erinevatel langetustraktoritel võib kabiin erinevatel kohtadel paikneda, näiteks kas liigendraami esimeses või tagumises osas. Mõni kabiin on võimeline pöörlema nagu ekskavaatoril, teine on statsionaarselt paigas. Langetustraktori kraana ehk poom on kinnitatud kabiiniga või paikneb eraldi alusel ning tihti on poom teleskoopne ehk võimaldab lõikepeal kaugemale välja ulatuda. 
Roomik-langetustraktor sarnaneb väga metsaveotraktoriga, kuid haaratsite asemel on lõikepea ning puudub palkide kandepind.
Lõikepea.
Lõikepea on seadeldis, mis on kinnitatud liigendiga langetamistraktori poomile või alusele. Tüüpiline lõikepea koosneb:
Hurt

Hurt on pika kitsa pea, saleda kere ja kõrgete jalgadega jahikoer. Kui hurt ulukit jälitab, siis kättesaamise korral ta selle murrab maha.
NSV Liidus oli viis standardiseeritud hurdatõugu:
Karinu kuused

Karinu kuused (ka niinimetatud Einari kuusik) olid pühapuudena tuntud nulud Järva-Jaani kihelkonnas Karinu küla juures.
Kuused istutas arvatavasti kohalikule pühapaigale/hiiekohale mõisnik.
Puudega on seotud muistend, kus kaks pulmarongi kohtuvad ja tekkinud tüli tõttu muudetakse pulmarongis osalejad puudeks.
Turundusmeetmestik

Turundusmeetmestik (laiemalt tuntud kui 4P mudel) on meetmete kombinatsioon, mida ettevõte rakendab sihtturu mõjutamiseks.
Selle mõiste võttis 1949. aastal esmakordselt kasutusele Neil Hopper Borden artiklis "The Concept of the Marketing Mix". N. Borden hakkas mõistet aktiivselt kasutama pärast seda, kui tema partner James Culliton oli 1946. aastal kirjeldanud turundajat kui koostisosade miksijat, kes kombineerib erinevaid turundusvõtteid, jõudes viimaks välja optimaalse lahenduseni, mis on ettevõtte jaoks kasulik. 
J. McCarthy 4P-mudelid.
1960. aastal pakkus E. Jerome McCarthy välja 4P-lähenemisviisi, mida kasutatakse laialdaselt tänapäevani. Paraku on 4P-mõtteviis liiga üldine, ei sobi iga olukorra jaoks ega sisalda tänapäeva turunduse elemente. Klassikaline turundusmeetmestik (inglise "marketing mix", vahel ka "4 P's" ehk 4 P-d) käsitleb turundustegevuste kavandamisel nelja meetmestikku: hind ("price"), müügitoetus teatud ka kui promotsioon või edustus ("promotion"), toode ("product") ja turustus teatud ka kui müügikoht ("place"). 
Hind.
Hind viitab rahale, mida klient toote eest maksab. 
Hinnastrateegia:
Müügitoetus.
Müügitoetus hõlmab suhtlust tarbija ja avalikkusega. 
Eesmärgid:
Liigid:
Toode.
Toode – kõik, mida turul pakutakse ning mis rahuldab tarbija vajadusi ja soove. Tooted jagunevad kaheks: materiaalsed (kaubad) ja immateriaalsed (teenused ja kogemused). 
Toodete liigitus:
Turustus.
Turustus tagab klientidele juurdepääsu pakkumisele ja nõudlusele ning tagab tarbijale mugavuse. Turustuse eesmärgiks on vähendada kulusid kontaktide loomisel ja tehingute sõlmimisel. 
Turustus jaguneb kaheks:
Puzenieki

Puzenieki on küla ("ciems") Lätis Ventspilsi piirkonnas Puze vallas. 
Puzenieki asub merepinnast 44 meetri kõrgusel ning jääb valla keskusest Blāzmast 5, piirkonna keskusest Ventspilsist 40 ja Riiast 154 kilomeetri kaugusele. Külas on Puzes skola, Sproģi ja Puzenieki bussipeatused.
Puzenieki on kujunenud endise Puzenieki mõisa ("Pussenecken") juurde, mis eraldati Puze mõisast 1640. aastal. Aastail 1893–1895 töötas mõisas koduõpetajana Andrievs Niedra. 1895. aastal viibis mõisas ka kunstnik Janis Rozentāls, kes maalis seal nii mõisa omaniku kui ka tema tütre Kerija portreed.
Puzenieki mõisa juures kasvab ka üksteist nimetut looduskaitsealust pärna.
Viited.
Puzes muiža

Puzes muiža (tõlkes Puze mõis, vanasti ka Puzesmuiža ja Puze) on küla ("ciems") Lätis Ventspilsi piirkonnas Puze valla edelaosas. Puzes muiža asub merepinnast 45 meetri kõrgusel ja jääb valla keskusest Blāzmast 6,4, piirkonna keskusest Ventspilsist 38 ja Riiast 155 kilomeetri kaugusele.
Puzes muiža on kujunenud endise Puze mõisa ("Pussen") juurde. Kultuurimälestistest on seal kohaliku kaitse all Puze kirikumõisa hooned, sealhulgas õpetaja maja ja majandushoone. Riikliku kaitse all on Puze luteri kirik koos sealse nelja vapireljeefiga. Regionaalse kaitse all on Lejaskrogsi muinaskalmed.
Puze küla on esmamainitud 1253. aastal, mil see kuulus Vanema muinasmaakonda. Algselt kuulus see Kuramaa piiskopkonda. XVII sajandil loodi Puze kihelkond. 1797. aastaks oli Puzesse jäänud üksnes mõis, kus oli toona 52 elanikku.
Viited.
Müügikampaania

Müügikampaania on üks reklaamimeetmestiku elemente. Müügikampaania käsitleb tehnikaid, mida kasutatakse mingi toote või brändi müügi parandamiseks. Kampaaniad aga ei asenda aktiivset müüki, sest see ei muuda pikaajalisi trende ega aita kaasa pikaajalisele kliendi lojaalsusele. Samas on müügikampaania siiski taktikaline vahend, mis mängib strateegilist rolli.
Müügikampaania kasutab nii meedia kui ka avalikke reklaamteateid piiratud ajavahemiku jooksul, et suurendada tarbijate nõudlust, õhutada turunõudlust või parandada toote saadavust.
Müügikampaania rakendamine.
Müügikampaaniat rakendatakse, et ligi meelitada uusi kliente, hoida püsikliente, seista vastu konkurentsile ja ära kasutada võimalusi, mida näitas turu-uuring. See koostatakse firma siseste ja väliste tegevuste najal, et suurendada ettevõtte müüki.
Kampaania välised ja sisesed tegevused.
Müügikampaania välised tegevused on reklaamimine, reklaamikampaaniad, suhtekorraldus ja müügiüritused.
Sisemised tegevused on toodete kuvamine vaateakendel, toote ja müügiedendusmaterjalide ehk reklaamide esitlemine ja müügi edenduskampaaniad nagu lisahüved ja auhinnad.
Müügikampaania plussid ja miinused.
Müügikampaania plussid
Müügikampaania miinused
Raibkrogs

Raibkrogs on küla ("mazciems") Lätis Ventspilsi piirkonnas Puze valla lääneosas. 
Raibkrogs asub merepinnast 41 meetri kõrgusel ja jääb valla keskusest Blāzmast 3,3, piirkonna keskusest Ventspilsist 33 ja Riiast 160 kilomeetri kaugusele. Sinna jääb Raibkrogsi bussipeatus.
Küla on tekkinud endise kõrtsi juurde. Raibkrogsist põhja pool asub 8 hektari suurune Puze liiviku konnade elupaiga hoiuala.
Viited.
Rūmciems

Rūmciems on küla ("mazciems") Lätis Ventspilsi piirkonnas Puze valla keskosas. Rūmciems asub merepinnast 25 meetri kõrgusel ja jääb valla keskusest Blāzmast 4,2, piirkonna keskusest Ventspilsist 40 ja Riiast 162 kilomeetri kaugusele.
Küla asub Upatvalksi jõe kaldal. Rūmciemsis asub tuulepark.
Viited.
Speltes

Speltes on küla ("mazciems") Lätis Ventspilsi piirkonnas Puze valla loodeosas. Speltes asub merepinnast 35 meetri kõrgusel ja jääb valla keskusest Blāzmast 5,6, piirkonna keskusest Ventspilsist 37 ja Riiast 163 kilomeetri kaugusele.
Viited.
Viecītes

Viecītes on küla ("mazciems" ehk hajaküla) Lätis Ventspilsi piirkonnas Puze valla keskosas Stende jõe kaldal. Viecītes asub merepinnast 20 meetri kõrgusel ja jääb valla keskusest Blāzmast 4,4, piirkonna keskusest Ventspilsist 36 ja Riiast 161 kilomeetri kaugusele.
Küla on kujunenud endise Puze mõisa Viecītese karjamõisa ("Wezitten") juurde. Külas asuvad regionaalse kaitse all olevad Jaunviecīštese muinaskalmed.
Viited.